2 koelbloedig op kampus in Namibië doodgeskiet | Netwerk24
2 koelbloedig op kampus in Namibië doodgeskiet
Eckhart Mueller, uitvoerende direkteur by die Namibiese Instituut vir Mynwese en Tegnologie (Nimt) en sy adjunk, Helmo Hellwig, is Maandagoggend op Arandis, naby Swakopmund in Namibië, koelbloedig doodgeskiet toe hulle vir werk by die kampus opdaag.
Eckhart Mueller, uitvoerende direkteur by die Namibiese Instituut vir Mynwese en Tegnologie (Nimt).
Volgens The Namibian is die twee mans omstreeks 06:00 doodgeskiet toe hulle by die hoofkantoor aangekom het. Die moordenaar het gevlug. Alle studente en personeellede is huis toe gestuur.
Volgens die Republikein het adj.komm. Edwin Kanguatjivi, nasionale polisiewoordvoerder, gesê dat nege skote op die 70-jarige Mueller en die 60-jarige Hellwig geskiet is. Die vuurwapen wat gebruik is, is vermoedelik ’n 9 mm-pistool.
Die polisie is steeds op die toneel. Niemand is nog in verband met die voorval in hegtenis geneem nie.
Dit wil voorkom asof die twee mans op die punt was om die voordeur van die administratiewe gebou oop te sluit toe ’n onbekende aanvaller op hulle losgebrand het.
’n Getuie in die omgewing het “baie skote gehoor wat geskiet is”.
Die Informanté berig dat dit die eerste skietvoorval by ’n skool in Namibië is.
Meer oor: Namibiese Instituut Vir Mynwese En Tegnologie (Nimt) | Helmo Hellwig | Eckhart Mueller | Arandis | Kampus | Skietvoorval | Doodgeskiet
Skietery by vulstasie: Man was bendelid
Bendes eis glo nog ’n jong man op Kaapse Vlakte
Man in vroueklere skiet, steek polisielid glo
Groot brand woed by Kaapstad-stasie